CELEX: 62015TN0252
Language: et
Date: 2015-05-21 00:00:00
Title: Kohtuasi T-252/15: 21. mail 2015 esitatud hagi – Ferrovial jt versus komisjon

27.7.2015   
            
            
               ET
            
            
               Euroopa Liidu Teataja
            
            
               C 245/35
            
         21. mail 2015 esitatud hagi – Ferrovial jt versus komisjon
   (Kohtuasi T-252/15)
   (2015/C 245/41)
   Kohtumenetluse keel: hispaania
   
      Pooled
   
   
      Hagejad: Ferrovial, SA (Madrid, Hispaania), Ferrovial Servicios, SA (Madrid, Hispaania), Amey UK plc (Oxford, Ühendkuningriik) (esindajad: advokaadid M. Muñoz Pérez ja M. Linares Gil)
   
      Kostja: Euroopa Komisjon
   
      Nõuded
   
   Hagejad paluvad Üldkohtul:
   
               —
            
            
               tühistada Euroopa Komisjoni 15. oktoobri 2014. aasta otsus C (2014) 7280 riigiabi SA 35550 (13/C) (ex 13/NN) (ex 12/CP) kohta, mida Hispaania rakendas;
            
         
               —
            
            
               teise võimalusena tühistada selle otsuse artikli 4 lõige 2 ja
            
         
               —
            
            
               mõista kohtukulud välja kostja institutsioonilt.
            
         
      Väited ja peamised argumendid
   
   Käesolevas menetluses on vaidlustatud sama otsus, mis kohtuasjades T-826/14: Hispaania vs. komisjon ja T-12/15: Banco de Santander ja Santusa vs. komisjon.
   Hagejad esitavad oma hagi põhistamiseks viis väidet.
   
               —
            
            
               Esimene väide, et põhjenduse puudumise tõttu on rikutud ELTL artiklit 296.
            
         
               —
            
            
               Teine väide, et on rikutud ELTL artikli 107 lõiget 1, sest hagejate arvates ei ole analüüsitava meetme puhul täidetud kõik riigiabina kvalifitseerimise tingimused.
            
         
               —
            
            
               Kolmas väide, et on rikutud ELTL artikli 108 lõiget 3, nõukogu 22. märtsi 1999. aasta määruse (EÜ) nr 659/1999, millega kehtestatakse üksikasjalikud eeskirjad EÜ asutamislepingu artikli 93 kohaldamiseks, artikli 1 punkti c ja määruse (EÜ) nr 794/2004, millega rakendatakse nõukogu määrust (EÜ) nr 659/1999, artikli 4 lõiget 1, sest analüüsitud meetme puhul ei ole tegemist uue, ebaseadusliku ja siseturuga kokkusobimatu abiga.
            
         
               —
            
            
               Neljas väide, et kolmanda otsuse artikli 4 lõige 2 on tühine, sest see on vastuolus määruse nr 659/1999 artikli 14 lõikega 1, kuivõrd tagasinõudmise korraldust ei ole piiratud samal moel, nagu kahes esimeses otsuses (enne 21. detsembrit 2007 toimunud osaluse omandamised).
            
         
               —
            
            
               Viies väide, et kolmanda otsuse artikkel 4 (tagasinõudmise korraldus) on tühine, sest see on vastuolus määruse nr 659/1999 artikli 14 lõikega 1, kuivõrd selle alt ei ole välja jäetud enne 10. märtsi 2005 toimunud kaudse osaluse omandamised.